OzLabs/hebrew-wiki-articles huggingface dataset:
שי נחייסי

שי נחייסי (נולד ב-21 בינואר 1984) הוא זמר-יוצר, מלחין ומבצע ישראלי.

== ביוגרפיה ==
נחייסי נולד וגדל בנתניה, בשכונת קריית נורדאו. אימו במקור מבית דתי ואביו ממשפחה חילונית, מה שיצר מורכבות גם בנוגע לבחירת מוסדות החינוך והתחביבים שלו כילד<ref name=":2"></ref>. כילד שהה הרבה בביתם של סבו וסבתו שעלו לישראל מתוניס וחוו קשיי קליטה רבים. כילד התחנך במסגרות דתיות ולמד בישיבה תיכונית דתית תורנית ולאחר מכן במכינה קדם צבאית דתית אך גם שיחק כדורגל בקבוצות שונות: מכבי נתניה ובית"ר טוברוק בתפקיד קשר התקפי.<ref name=":1" />

נחייסי מתאר בילדותו מציאות כלכלית קשה שהובילה בסופו של דבר לגירושים של הוריו כשהיה בן 12<ref name=":0"></ref>.

כבר בגיל צעיר מאוד פיתח את המוזיקה כתחביב, וכילד התאמן בנגינה על כינור ובהמשך ניגן בגיטרה<ref></ref>.

לאחר סיום השירות בצה"ל ביחידת 8200, נסע נחייסי עם חבר לטיול בדרום אמריקה. הוא לקח עימו את הגיטרה והחל לנגן במקומות שונים ברחבי דרום אמריקה עם אמנים מקומיים במדינות מקסיקו, קובה גוואטמלה ועוד. כך לטענתו התחיל את הקריירה שלו<ref name=":1"></ref>.

כיום מתגורר ביפו עם אשתו וביתו<ref name=":0" />.

== קריירה במוזיקה ==
הסגנון המוזיקלי של נחייסי משלב בין מזרח ומערב ובין רוק – פופ למוזיקת נשמה. ההשפעות למוזיקה שלו מגוונות: החל מרוק כבד, ועד מוזיקה מזרחית ישראלית.

טרם יציאת אלבום הבכורה שלו הפיק שלושה אלבומי EP.<ref name=":1" />.

הטקסטים בשיריו עוסקים בנושאים אישיים ומשפחתיים, בקונפליקטים האישיים שחווה בבית, ביחסיו המורכבים עם האמונה והדת ועוד<ref></ref>.

בדצמבר 2020 ראה אור אלבום הבכורה של נחייסי בשם "בין מגרשים", כשם אחד מתוך תשעת השירים באלבום. נחיסיי מתאר את הבחירה בשם זה לאלבום כאנלוגיה למורכבות בה גדל ושילוב ההשפעות השונות בחייו<ref name=":2" />.

את מילות השירים כתב נחייסי, בחלקם עם זוגתו רומי גורפינקל נחייסי ועם עינב ג׳קסון כהן שמלבד הכתיבה גם לקחה חלק בתהליך ההפקה המוזיקלית יחד עם עדי רותם שמשתתף באלבום כנגן גיטרות וקלידים בהרכב המלווה את נחיסיי. את הלחנים של כל השירים יצר נחייסי.
שי נחייסי בהופעה במוזיאון ארץ ישראל ברמת אביב, יולי 2021
בעקבות מגפת הקורונה וביטול ההופעות החיות, החל נחייסי לארח מוזיקאים ואמנים שונים בסדרת רשת מצולמת בשם SHAIPOOL, בין האורחים בסדרה עינב ג'קסון כהן, איה זהבי פייגלין, עומר מושקוביץ ועוד<ref name=":1" />.

== קישורים חיצוניים ==

*[https://shironet.mako.co.il/artist?prfid=16413&lang=1 שירים של שי נחייסי] באתר האינטרנט שירונט

== הערות שוליים ==

קטגוריה:זמרים-יוצרים ישראלים
קטגוריה:מוזיקאים ישראלים
קטגוריה:יפו: אישים
קטגוריה:בוגרי ישיבת בני עקיבא נתניה
קטגוריה:בוגרי מכינות קדם-צבאיות
קטגוריה:ישראלים שנולדו ב-1984
Petals for Armor: Self-Serenades

Petals For Armor: Self-Serenades (בעברית: עלי כותרת לשריון: סרנדות עצמיות) הוא המיני-אלבום השלישי של הזמרת-יוצרת האמריקאית היילי ויליאמס. המיני-אלבום יצא לאור ב-18 בדצמבר 2020 על ידי חברת התקליטים אטלנטיק רקורדס.

המיני-אלבום הוקלט בהקלטה ביתית. ויליאמס סיפרה כי הקליטה אותו לבדה כאשר ביצעה את השירים במקביל ניגנה בגיטרה אקוסטית. ויליאמס סיפרה גם כי השיר "Find Me Here" הוא אחד השירים האהובים עליה שכתבה בשנת 2020.<ref></ref>

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|18 בדצמבר 2020
|הזרמת מוזיקה • הורדה דיגיטלית
|אטלנטיק
|<ref></ref>
|-
|}

==קישורים חיצוניים==

==הערות שוליים==

קטגוריה:מיני-אלבומים מ-2020
קטגוריה:אלבומי היילי ויליאמס
קטגוריה:מיני-אלבומי חברת אטלנטיק רקורדס
נתן בן יצחק הבבלי

רבי נתן בן יצחק הכהן הבבלי היה היסטוריון של יהדות בבל, שחי בתקופת הגאונים במאה העשירית. אשר חיבור שכתב מהווה את אחד ממקורות המידע החשובים ביותר עליהן.

== ביוגרפיה ==
אין לנו מקורות חיצונים עליו כלל, וכל המידע שיש בידינו מגיע מחיבורו.

נתן הוא כנראה בן זמנו של רב שרירא גאון (המאה ה-10). הוא היה חלק מישיבת סורא, דבר המסביר את שבחיו כלפי רב סעדיה גאון.

לוי גינצבורג טען כי נתן הבבלי הוא רב נתן מאפריקה שצוטט בתשובה של המהר"ם מרוטנבורג, המתאר כי הגיע מארץ ישראל לצפון אפריקה, שם נשאל על ידי אנשי המקום שאלות בהלכה ושאלות על ראש הגולה מר עוקבא. מה שמעיד בין היתר כי רבי נתן התגורר זמן מה בארץ ישראל.

== חיבוריו ==
הוא חיבר ספר היסטוריה על מוסדות ההנהגה של יהדות בבל שמספק פרטים מעניינים רבים על ראשי הגולה, במיוחד על מר עוקבא בן זמנו. תקצירים מחיבור זה פורסמו על ידי הרב שמואל שולם במהדורה שהדפיס על ספר יוחסין של רבי אברהם זכות, הודפס שוב בסדר החכמים וקורות דברי הימים לאדולף נויבאואר. יצירתו של שולם היא המקור היחיד שנותר בהיסטוריה של נתן מלבד קטע בערבית שפרסם ישראל פרידלנדר שמקורו כנראה הוא בגניזת קהיר.<ref>Jewish Quarterly Review vol 17 pp. 747-761.</ref>

מכיוון שרבי נתן בר יחיאל מרומי, מחבר ספר הערוך, מצוטט בספר יוחסין כ"נתן הבבלי מנרבון", נתן בן יצחק הכהן הבבלי זוהה על ידי צבי גרץ בטעות כמי שחיבר את ספר הערוך, גרץ אפילו הרחיק לכת וזיהה את נתן בן יצחק עם הרביעי מבין ארבעת השבויים שנתפסו על ידי אבן רומאיס (ראו חושיאל בן אלחנן), בהנחה שהתיישב לאחר השבי בנרבון.

בספרו של רבי נתן בן יצחק הבבלי נזכר החלק הראשון של ברכת ברוך שאמר כפיוט שהושר בעת מינוי לתפקיד ראש הגולה, כשהחזן אומר והקהל עונה אחר כל קטע "ברוך הוא". דברים אלו של נתן הבבלי מוכיחים כי שני חלקי ברכה זו נתקנו בנפרד, ובהמשך הפיוט חובר עם הברכה.

== ראו גם ==
* ריש גלותא
* גאונים

== קישורים חיצוניים ==
[https://tablet.otzar.org/book/book.php?book=179774&width=-17&scroll=0&udid=15895438613793782&fs=830%2C831%2C835%3B2673%2C2674%2C2678%3B10251%2C10252%2C10253%3B10268%2C10252%2C10253%3B22361%2C22362%2C22366%3B22361%2C22362%2C22391%3B22361%2C22390%2C22366%3B22361%2C22390%2C22391%3B22389%2C22362%2C22366%3B22389%2C22362%2C22391%3B22389%2C22390%2C22366%3B22389%2C22390%2C22391%3B88201%2C88202%2C88203%3B93087%2C93114%2C93115&pagenum=67 חיבורו של רבי נתן בן יצחק הבבלי], תורתן של גאונים, יצחק יודלוב ושלמה ז. הבלין, עמוד 67, אוצר החכמה.

==הערות שוליים==

קטגוריה:היסטוריונים יהודים
קטגוריה:גאוני סורא
קטגוריה:יהדות בבל
קטגוריה:אנשי היישוב הוותיק ילידי ארץ ישראל
קטגוריה:אישים שחיו במאה ה-10
קטגוריה:יהודים בארץ ישראל במאה ה-10
Catch 22

Catch 22 (בעברית: מלכוד 22) הוא סינגל שהוקלט על ידי הזמר האוסטרלית אילי, ביחד עם הזמרת-יוצרת הבריטית אן-מארי, מתוך אלבום האולפן של אילי, Two Degrees.<ref name=":0"></ref> השיר יצא לאור ב-16 באוקטובר 2016, על ידי חברת התקליטים האחים וורנר, כסינגל השני מתוך האלבום.<ref name=":0" />

== וידאו קליפ ==
הווידאו קליפ של השיר הועלה לערוץ היוטיוב של אילי ב-6 בנובמבר 2016.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי אן-מארי
קטגוריה:שירים באנגלית
קטגוריה:שירים שנכתבו על ידי אן-מארי
K.O. (אלבום)

(בעברית: נוֹקְאָאוּט או מכת מחץ) הוא אלבום האולפן השישי של הזמרת-יוצרת הלטינית דנה פאולה.<ref name=":0"></ref> האלבום יצא לאור ב-14 בינואר 2020, על ידי חברת התקליטים יוניברסל מיוזיק מקסיקו.<ref name=":2"></ref> מתוך האלבום יצאו שמונה סינגלים.

==רקע והכרזה==
על האלבום הכריזה דנה פאולה בהפתעה, ברשתות החברתיות שלה.<ref name=":1"></ref> עד הוצאת האלבום, הוציאה פאולה מיני-אלבום, סינגלים ואף השתתפה בספיישל טלוויזיוני של חג המולד, עד שלבסוף, בתחילת 2021 הודיעה כי אלבום האולפן השישי שלה ייצא לאור ב-15 בינואר.<ref name=":1" />

את הסינגל הראשון מתוכו "Contigo", הוציאה ב-1 במאי 2020, על ידי חברת התקליטים יוניברסל מיוזיק מקסיקו. האודיו הרשמי של השיר הועלה לערוץ היוטיוב של דנה פאולה ב-1 במאי 2020, ביום צאתו כסינגל.<ref></ref><ref></ref> האודיו זכה להצלחה וצבר למעלה מ-1.2 מיליון צפיות. קליפ המילים של השיר פורסם כמה ימים לאחר מכן, תוך שזכה להצלחה רבה כאשר צבר למעלה מ-12 מיליון צפיות. הווידאו קליפ הרשמי של השיר פורסם ב-21 במאי 2020, תוך שצבר למעלה מ-35 מיליון צפיות.<ref></ref>

הסינגל השני "Sola" יצא לאור ב-29 במאי 2020, על ידי חברת התקליטים יוניברסל מיוזיק מקסיקו. את השיר כתבה פאולה ביחד עם סאק, אלה אלברטי, דני בלאו ומקגרגור ליאו והוא הופק על ידי מקגרגור ליאו.<ref></ref> האודיו הרשמי של השיר הועלה לערוץ היוטיוב של דנה פאולה ב-29 במאי 2020, ביום צאתו כסינגל.<ref></ref> בהמשך, הוציאה את "TQ Y YA", תוך שהוא זכה להצלחה רבה לה זכו קודמיו. את הסינגל הרביעי "Me, Myself" היא הוציאה ב-10 בספטמבר 2020.

ב-30 באוקטובר 2020, הוציאה את הסינגל השישי "Friend de Semana".<ref></ref> ב-15 בינואר 2021, הוציאה את הסינגל השביעי "Calla tú".

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|14 בינואר 2021
|תקליטור • תקליט • הורדה דיגיטלית • סטרימינג
|יוניברסל מיוזיק מקסיקו
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2021
קטגוריה:אלבומים בספרדית
קטגוריה:אלבומי חברת יוניברסל מיוזיק מקסיקו
מסוף יותם ויואב

שלט מסוף יותם ויואב
מסוף יותם ויואב הוא מסוף אוטובוסים הממוקם ברחוב ז'בוטינסקי, סמוך לפארק יצחק אוחיון ולקניון הגדול בפתח תקווה, אשר החל את פעילותו ב-21 באוגוסט 2020 ומופעלים בו קווים עירוניים וגם בינעירוניים של החברות אפיקים תנופה (חברה) וקווים לאזורים שונים בתוך ומחוץ לעיר פתח תקווה.

המסוף קרוי על שם זוג אחים בשם יואב חכם ויותם חכם, תושבי ראש העין שנהרגו בתאונה ב-9 בינואר 2013 מפגיעת אוטובוס של חברת אגד, בזמן שחצו את נתיב התחבורה הציבורית ברחוב ז'בוטינסקי במקום שבו הוקם המסוף.

==היסטוריה==

למסוף היו הרבה תוכניות קודמות וניסו להפעילו בספטמבר 2017 אולם בעקבות טענות של גורמים רבים שתכנון התחנה היה כושל הפעלתו בוטלה ובעקבות זה הוא נשאר שומם ולא פעיל עד שראש העייריה,רמי גרינברג החליט לפתוח את המסוף, בסופו של דבר נפתח המסוף ב-21 באוגוסט 2020, המסוף בנוי בצמוד לשטח שבו מוקמת תחנת בלינסון של הקו האדום של הרכבת הקלה בתל אביב.

== קווי האוטובוסים והרציפים ==
♿- נגיש

🔄- קו סיבובי

🌙- קו לילה

⬅️- קו חד-כיווני
{| class="wikitable"
!קו
!מפעילה
!מסלול
!רציף
!הערות נוספות
|-
|16\16א
| rowspan="7" |אפיקים
|מסוף יותם ויואב - בית חולים בלינסון - בית חולים שניידר - כפר גנים א - בית חולים השרון - שוק עירוני - עירייה - קריית אלון - יוספטל
|5
|♿️🔄
קו 16א׳ הוא המסלול הסיבובי של קו 16
|-
|62
|מסוף יותם ויואב - בית חולים בלינסון - בית חולים שניידר - כפר גנים א - בית חולים השרון - שוק עירוני - כפר אברהם - סגולה
|4
| rowspan="2" |♿
|-
|83\83א
|מסוף יותם ויואב - בית חולים בלינסון - שוק עירוני - כפר אברהם - צומת ראש העין - מחלף קסם - רכבת ראש העין - חגור (קו 83א) - ג'לג'וליה - שדי חמד
|7
|-
|91
|מסוף יותם ויואב - בית חולים בלינסון - שוק עירוני - עירייה - עין גנים - כפר סירקין - עין גנים - עירייה - שוק עירוני - בית חולים בלינסון - מסוף יותם ויואב
| rowspan="2" |6
| rowspan="2" |♿️🔄
|-
|99
|מסוף יותם ויואב - בית חולים בלינסון - שוק עירוני - עירייה - עין גנים - הדר גנים - עמישב
|-
|183
|מסוף יותם ויואב - בית חולים בלינסון - שוק עירוני - כפר אברהם - צומת ראש העין - מחלף קסם - רכבת ראש העין - כפר ברא - חורשים - מתן - ירחיב - נירית
|7
| rowspan="3" |♿
|-
|62א׳
|סגולה - כפר אברהם - קריית אלון - עין גנים - מחנה יהודה - כפר גנים - נווה עוז -בית חולים שניידר - מסוף יותם ויואב
|עוצר מחוץ למסוף
קו בוקר לתלמידים
|-
|8,8א׳
|מטרופולין
|מסוף יותם ויואב - בית חולים בלינסון - רמת סיב - גבעת שמואל - גני תקווה - קריית אונו -תל השומר
|8
קו 8א׳ הוא הקו הנגדי לקו 8 לכיוון פ״ת
|}

== קישורים חיצוניים ==

==הערות שוליים==

קטגוריה:פתח תקווה: תחנות מרכזיות ומסופי אוטובוסים
קטגוריה:הנצחת אישים בישראל
קטגוריה:כביש 481: תחבורה ציבורית
מועצת האופנה הצרפתית

מועצת האופנה הצרפתית (בצרפתית: Fédération française de la couture) הוא הגוף הממשלתי האחראי על תעשיית האופנה של צרפת. המועצה נוסדה ב-1973 והיא צמחה מאיגוד מסחרי שנוסד ב-1868.

המועצה מתחלקת לשלושה איגודים מסחריים שונים:
*האיגוד המסחרי לאופנה עילית (Chambre Syndicale de la Haute Couture)
*האיגוד המסחרי לאופנת גברים (Chambre Syndicale de la Mode Masculine)
*האיגוד המסחרי למעצבי אופנה (Chambre Syndicale du Prêt-à-Porter des Couturiers et des Créateurs de Mode)

המועצה מחזיקה בבית ספר לאופנה (École de la chambre syndicale de la couture parisienne) הנוסד ב-1927, בין בוגרי בית הספר נמנים ולנטינו גאראווני ואיב סן-לורן.

המועצה עובדת בשיתוף עם "Union Nationale Artisanale de la Couture et des Activités Connexes", איגוד של תופרים ואנשי אופנה במחוזות המנהליים של צרפת מחוץ לפריז.

המועצה אחראית לקביעת הזמנים ומיקומי האירועים של שבוע האופנה בפריז, הגוף גם קובע תקנים לגבי איכות ייצור האופנה והגדרת ביגוד כהוט קוטור.

==קישורים חיצוניים==

* 

קטגוריה:צרפת: אופנה
קטגוריה:צרפת: ארגונים
קטגוריה:ארגוני אופנה
המחט החלולה

המחט החלולה (בצרפתית: L'Aiguille creuse) הוא רומן מאת מוריס לבלאן המציג את הרפתקאותיו של הפורץ הג'נטלמן, ארסן לופן. כמו בשני הכרכים הקודמים של סיפורי ארסן לופן, סדרה זו פורסמה לראשונה במגזין הצרפתי Je sais tout מנובמבר 1908 ועד מאי 1909. הרומן הופץ, עם כמה שינויים, ביוני 1909.

== תקציר עלילה ==
"המחט" של [[אטרטה]]
ארסן לופן מתעמת הפעם עם איזידור ביוטרלה, בלש חובבן צעיר אך מחונן, שעדיין נמצא בתיכון אך יהווה מטרד רציני עבור ארסן לופן. ביקום של ארסן לופין, המחט החלולה היא הסוד השני של מארי אנטואנט ואלסנדרו קליוסטרו, הונם הנסתר של מלכי צרפת, כפי שנחשף בפני ארסן לופן על ידי ז'וזפין בלסמו ברומן "הרוזנת קליוסטרו" (1924).

תעלומת המחט החלולה מסתירה סוד שמלכי צרפת שמרו עליו עוד מימי יוליוס קיסר... וכעת ארסן לופן מחזיק בה. המחט האגדית מכילה את האוצר המופלא ביותר שדמיין אי פעם, אוסף נדוניות מלכות, פנינים, אודם, ספירים ויהלומים... הונם של מלכי צרפת.

כשאיזידור מגלה את טירת ל'אוויל במחוז קרוז, הוא חושב שהוא מצא את הפתרון לחידה ("l'Aiguille Creuse" הוא המילה הצרפתית עבור "המחט החלולה", וגם את שמו הצרפתי של הרומן). עם זאת, הוא לא הבין שהטירה נבנתה על ידי לואי הארבעה עשר, מלך צרפת, כדי להדוף אנשים ממסלול המחט בנורמנדי, ליד העיירה לה האבר, שם ארסן לופן, הידוע גם בשם לואי ולמרס, הסתיר את עצמו.

== ספרי המשך ==
ספר המשך ישיר לרומן זה, המציג את לופן מתעמת עם לה גריף, הוא הרומן Le second visage d'Arsène Lupine מאת בוילו-נרצ'אק בשנת 1975.

== דמויות עיקריות ==
* איזידור ביוטרלה, בלש הנער
* מדמואזל ריימונד
* ארסן לופן
* השופט הבוחן פילול
* גנימר, בלש משטרה צרפתי
* לואי ולמרס
* הרוזן גסברס
* הלמלוק שירס

== קישורים חיצוניים ==

* פרויקט גוטנברג. טקסט אלקטרוני של 'המחט החלולה'
* [https://en.wikisource.org/wiki/The_Hollow_Needle המחט החלולה], הטקסט המלא 
* [http://fr.wikisource.org/wiki/L’Aiguille_creuse המחט החלולה], הטקסט המלא 

קטגוריה:ספרים שפורסמו תחילה כסיפור בהמשכים
קטגוריה:ספרי 1909
קטגוריה:ספרי ארסן לופן
פקק הקריסטל

פקק הקריסטל (בצרפתית: Le Bouchon de cristal) הוא רומן מסתורין מאת מוריס לבלאן המציג את הרפתקאותיו של הפורץ הג'נטלמן ארסן לופן. הרומן הופיע באופן סדרתי בעיתון הצרפתי Le Journal בין ספטמבר לנובמבר 1912 ושוחרר כרומן לאחר מכן. מוריס לבלאן שאב השראה משערוריית פנמה הידועה לשמצה שהתרחשה בין השנים 1892–1893. הרומן שואל מסיפורו הקצר "המכתב המפורסם" של אדגר אלן פו והרעיון להסתיר חפץ באופק.

== תקציר עלילה ==
במהלך פריצה לביתו של סגן דאוברק בוצע פשע ושני שותפים של ארסן לופן נעצרים על ידי המשטרה. אחד מואשם בפשע, השני נמצא חף מפשע אך שניהם נידונים למוות. לופן מבקש לספק את הקורבן לעיוות דין, אבל במאבקים נגד סגן דאוברק האכזרי והסחטן, הוא מודיע שיש לו מסמך מפליל חבוי בתוך פקק קריסטל.

== קישורים חיצוניים ==
* פקק הקריסטל, בפרויקט גוטנברג
* [https://en.wikisource.org/wiki/The_Crystal_Stopper פקק הקריסטל] 

קטגוריה:ספרים שפורסמו תחילה כסיפור בהמשכים
קטגוריה:ספרי 1912
קטגוריה:ספרי ארסן לופן
אי שלושים הארונות

מפת האי שארק.
אי שלושים ארונות (בצרפתית: L'Île aux trente cercueils) הוא רומן צרפתי מאת מוריס לבלאן, שפורסם בשנת 1919 והוא הרביעי בסדרת הספרים על דמותו של ארסן לופן.

==תקציר עלילה==
העלילה מתחילה בצרפת של שנת 1917. גיבורת הסיפור היא ורוניק ד'רג'מון. לפני ארבע עשרה שנה, בשנת 1903, חטף אביה, פרופסור אנטואן ד'רג'מון, את תינוקה וקיבלה את הידיעה כי השניים טבעו בים. זו הייתה הנקמה של אביה בנישואיה של ורוניק לרוזן וורסקי. תוך כדי צפייה בסרט, ורוניק מבליטה את חתימת ילדותה "V d'H" שנכתבה באופן מסתורי בצד צריף ברקע של סצנה. ביקורה במיקום הצילום מעמיק את התעלומה, אך מספק גם רמזים נוספים שמפנים אותה אל יחסים שאבדו מזמן וסוד גדול מההיסטוריה העתיקה: היא מוצאת נבואה: "ארבע נשים על הצלב, אבן האלוהים שמעניקה חיים או מוות. שלושים קורבנות על שלושים ארונות קבורה". כאשר ורוניק מגיע לאי שארק, הנבואה מתגשמת. אנשים רבים מתים ומקרי מוות נוראיים מתרחשים כשורוניק מוצאת עצמה בחדר עינויים. היא מתמודדת עם כוחות מרושעים. זה סוד שיחייב את שירותיו של גבר מסוים.

== סדרת טלוויזיה ==
בשנת 1979 שוחררה סדרת טלוויזיה מצליחה בשם "L'Île aux trente cercueils". קלוד ז'אד גילמה את התפקיד הראשי כוורוניק.

==קישורים חיצוניים==
*[https://fr.wikisource.org/wiki/L’Île_aux_trente_cercueils אי שלושים הארונות] 

קטגוריה:ספרי 1919
קטגוריה:ספרי ארסן לופן
ElectroBOOM

מהדי סדגדר (בפרסית: ﻣﻬﺪﻯ صَدَقدار; נולד ב-13 בינואר 1977) הוא מהנדס חשמל, קומיקאי ויוטיובר איראני-קנדי, המפעיל ערוץ יוטיוב בשם ElectroBOOM (בתעתיק לעברית: אלקטרובום).

== ביוגרפיה ==
סדגדר נולד ב-1977 באיראן. בעל תואר ראשון בהנדסת חשמל מאוניברסיטת טהראן, אותו קיבל ב-1999 ותואר שני בהנדסת חשמל מאוניברסיטת סיימון פרייזר , אותו קיבל ב-2006.

=== יוטיובר ===
סרטוניו של סדגדר הם "מדריכים כואבים באופן קורע מצחוק", בהם הוא מבצע ניסויים בחשמל ולעיתים קרובות מתחשמל. הוא יוצר בכוונה מצבים טפשיים שבהם הוא מקבל שוק חשמלי ולעיתים מתחיל שרפה לצורך יצירת קומדיה, וגם כדי על מנת להראות את הסכנות בחשמל כאשר ההתעסקות לא מבוצעת באופן זהיר ומקצועי. בינואר 2021 עבר ערוצו של סדגדר את ה-4.17 מיליון רשומים. סרטונו הנצפה ביותר, "איך לא לבנות גיטרה חשמלית" ("How NOT to make an electric guitar"), צבר למעלה מ-15 מיליון צפיות ומציג את הסכנות בחשיפה ישירה לחוטי חשמל. כמו כן, הוא מנהל את קהילת הסאברדיט שלו, בה הוא עונה לעיתים על שאלות ממעריציו.

=== חיים אישיים ===
סדגדר נישא לשרה נפיסי ב-16 בספטמבר 1999 ולהם בת בשם יונה, אשר לעיתים מופיעה בסרטוניו בתור עוזרת המכונה "ElectroCUTE". השלושה מתגוררים בוונקובר, קנדה.

== קישורים חיצוניים ==
* 

== הערות שוליים ==

קטגוריה:יוטיוברים קנדים
קטגוריה:קומיקאים קנדים
קטגוריה:פעילי אינטרנט
קטגוריה:מוסלמים קנדים
קטגוריה:מהגרים מאיראן
קטגוריה:מהגרים לקנדה
קטגוריה:בוגרי אוניברסיטת טהראן
קטגוריה:בוגרי אוניברסיטת סיימון פרייזר
קטגוריה:איראנים שנולדו ב-1977
קטגוריה:קנדים שנולדו ב-1977
אבן העזר (ראב"ן)

ספר אבן העזר (נודע גם בשם ספר ראב"ן או צפנת פענח) הוא ספר הלכתי מאת רבי אליעזר בן נתן נכתב במאה ה-12.<ref name=":2"></ref> רבי אליעזר בן נתן משלב בתוך ספרו כמה וכמה זכרונות, מדבר על מנהגי בני דורו, ומצטט הרבה רבנים בשמם וכתוצאה מכך, אבן העזר הוא ספר מלא מידע היסטורי רב ערך.<ref name=":0" /> אבן העזר כולל שאלות ותשובות ופסקי הלכה מאורגנים בסדר המסכתות.<ref name=":1"></ref>

==שם הספר ומטרתו==
שם הספר, "אבן העזר", הוא ביטוי הלקוח מהמקרא () שבו הוא מתייחס לשמו של מקום.<ref></ref> הוא נבחר כשם הספר בשל היות המילה "אבן" נוטריקון של שם המחבר: אליעזר בן נתן.<ref name=":0" /> רבי אליעזר בן נתן קושר את שמו של חיבורו לתוכנו דרך הפתיחה:<ref></ref>

לפי שלום אלבק, "פירוש עמקי הלכות", פירוש "איסור והיתר", "וחיבורי הלכות של ג' סדרים" מהווים את שלשת החלקים הבסיסיים של ספר אבן העזר.<ref name=":3" /> אפרים אורבך מתאר את שלשת חלקי הספר בצורה קצת שונה בכתבו שחלק הראשון של הספר הוא ביאור טעמי מצות, חלק השני הוא גם פירוש על "עמקי הלכות" וגם על "איסור והיתר", וחלק השלישי הוא סדרת חיבורים הלכתיים.<ref></ref>

== כתיבת הספר ==
במקור כתב רבי אליעזר בן נתן את ספרו אבן העזר בסדרה של קונטרסים.<ref name=":3"></ref> רבי אליעזר בן נתן כתב כמה וכמה הוספות לספרו עוד בחייו ושילב אותם לתוך הטיוטות הקדמונות של ספרו בגלוינות ובסוף החלקים, איפה שנמצאו רווחים בכתב יד.<ref name=":3" /> הוא גם התכתב עם חכמי בני דורו, והערותיהם לעבודתו של רבי אליעזר בן נתן גם השתלבו לתוך טיוטות חדשות של ספר אבן העזר.<ref name=":2" />

== מהדורות ==
הספר נדפס לראשונה בה'ש"ע (1610) בפראג.<ref name=":1" /> שלום אלבק ערך והדפיס מהדורה חדשה בורשה ב-1905, אך מהדורה זו כולל רק את חומר הספר עד מסכת נדה.<ref name=":1" /> רבי אריה ליב רשקעס הדפיס חלק מן הספר בירושלים ב-1915.<ref name=":1" /> רבי שלמה זלמן אהרנרייך ערך והדפיס מהדורה מלאה עם הרבה הערות בשאמלויא ב-1927.<ref name=":1" /> בראשית המאה ה-21, ההדיר הרב דוד דבליצקי מחדש את הספר במהדורה תורנית-מדעית, על פי כתבי יד.<ref></ref>

== קישורים חיצוניים ==
*
*
*
*

== הערות שוליים ==

קטגוריה:ספרי הלכה: ראשונים
קטגוריה:ספרי שאלות ותשובות: ראשונים
So Beautiful

"So Beautiful" הוא סינגל שנכתב, כחלק מהאלבום Truly Madly Completely: The Best of Savage Garden , על ידי הזמר-יוצר האוסטרלי, דארן הייז, והמפיק המוזיקלי האמריקאי, רוברט קונלי , ויצא ב-31 באוקטובר 2005. השיר נכתב לכבוד בן זוגו של הייז, ריצ'רד קולן, שאיתו נישא בטקס אזרחי בלונדון ב-19 ביוני 2006. הוידאו קליפ לשיר פורסם בחשבון היוטיוב של הייז ב-25 באוקטובר 2009, והוא בוים על ידי ספייק סטנט .

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2005
קטגוריה:סינגלים מ-2005
קטגוריה:שירים באנגלית
קטגוריה:שירי להט"ב
קטגוריה:וידאו קליפים שבוימו על ידי מאיירט אוויס
רפוזיטורי (ניהול גרסאות)

רפוזיטורי (באנגלית: Repository; מכונה גם רפו, repo) בניהול גרסאות הוא מבנה נתונים המאחסן מטא-דאטה על קבוצת קבצים או תיקיות, בצורה של עץ תיקיות. המידע ברפוזיטורי עשוי להיות משוכפל לכל מחשב של משתמש או לשרת ספציפי, תלוי בכלי ניהול הגרסאות בו משתמשים, בין אם כלים בסגנון הפצת קוד (כמו גיט או מרקוריאל או כלים בסגנון ריכוז קוד (כמו Subversion, CVS, או Perforce). המטא-דאטה ברפוזיטורי כולל, בין השאר, רישומים המתעדים את היסטוריית השינויים ברפוזיטורי, ואובייקטי קומיט (המייצגים שינויים).

== אחסון שינויים ==
המטרה העיקרית של הרפוזיטורי היא לאחסן סט של קבצים ואת היסטוריית השינויים שנעשו בקבצים האלה, כך שניתן יהיה לנהל גרסאות. 
אופן אחסון השינויים שונה לחלוטין בין כל אחד מכלי ניהול הגרסאות (כלי ניהול גרסאות מכיל בתוכו רפוזיטורי). למשל Subversion בעבר הסתמכה על מופע של בסיס נתונים, ומאז הפכה לאחסון השינויים ישירות במערכת הקבצים. ההבדלים במתודולוגיות המימוש של כל אחד מהכלים הובילו למגוון פיצ'רים שונים לכלי ניהול גרסאות, עליהם מסתמכים המשתמשים בבחירת הכלי המתאים ביותר לצרכיהם.

== ראו גם ==
* ניהול גרסאות
* אובייקט (מדעי המחשב)
* גיט

קטגוריה:הנדסת תוכנה
יחיא אל-משד

יחיא אל-משד (בערבית: يحيى المشد; 1932 – 14 ביוני 1980) היה מדען גרעין מצרי שעמד בראש תוכנית הגרעין העיראקית. הוא נהרג בחדר במלון בפריז ביוני 1980, במבצע המיוחס למוסד.<ref name="berfman"></ref><ref name="hider"></ref><ref></ref>

== חיים מוקדמים וחינוך ==
אל-משד נולד בבנהא שבמצרים בשנת 1932.<ref name="sisgov"></ref> הוא התחנך בטנטא וסיים את לימודיו במחלקה להנדסת חשמל בפקולטה להנדסה באוניברסיטת אלכסנדריה בשנת 1952. למרות שנסע ללונדון כדי להשיג את הדוקטורט בשנת 1956, בשל משבר סואץ הוא נסע בסופו של דבר למוסקבה כדי להשלים בה את לימודיו. הוא בילה כשש שנים בברית המועצות לפני שחזר למצרים בשנת 1964 כדי להפוך לפרופסור להנדסת גרעין באלכסנדריה.

== קריירה ==
אל-משד הצטרף לרשות המצרית לאנרגיה אטומית ועבד כמהנדס גרעין עד שהוקפאה תוכנית הגרעין המצרית לאחר מלחמת ששת הימים בשנת 1967. לאחר מכן נסע לעיראק שם עמד בראש תוכנית הגרעין העיראקית<ref></ref> ופיקח על הסכם שיתוף הפעולה הגרעיני של עיראק עם צרפת.<ref></ref> בשנת 1980 הוא סירב לקבל משלוח אורניום מכיוון שלא עמד במפרטים המוסכמים, ולאחר מכן הצרפתים התעקשו על נוכחותו בפריז כדי לקבל את המשלוח.

== התנקשות ==
ב-14 ביוני 1980 נמצא אל-משד מת בחדרו במלון לה מרידיאן בפריס. מקורות מסוימים הצהירו שהוא נמצא עם חתך בגרונו ופצעי דקירה מרובים, בעוד מקורות אחרים טוענים שהוא הוכה למוות.<ref></ref><ref>.</ref> שבועות לאחר מכן, פרוצה פריזאית בשם מארי קתרין מגל, שלכאורה היה לה קשר למותו של אל-משד, נהרגה ממכונית חולפת בתאונת פגע וברח.<ref>[https://www.theatlantic.com/international/archive/2012/01/the-long-tradition-of-killing-middle-eastern-nuclear-scientists/251338/ www.theatlantic.com]</ref> הרשויות בצרפת חשדו בסוכנות הביון הישראלית המוסד, אך לא היו להן הוכחות.<ref></ref> ישראל פרסמה הצהרות מיד לאחר מותו של אל-משד בטענה כי תוכנית הגרעין העיראקית הושהתה, אך הכחישה מעורבות.<ref>Styan, David. France and Iraq: Oil, Arms and French Policy Making in the Middle East. I.B. Tauris, 2006. p. 134.</ref><ref></ref>

==ראו גם==
* תקיפת הכור הגרעיני בעיראק

== לקריאה נוספת ==
* 

== קישורים חיצוניים ==
* .
* .
* [https://youtu.be/FQKajIRzUV4 אויבים: סודותיהם של מנהיגי ערב. פרק 1 - סדאם חוסיין 🇮🇶 - YouTube]

==הערות שוליים==

קטגוריה:מהנדסי חשמל
קטגוריה:מהנדסים אזרחיים
קטגוריה:פיזיקאים
קטגוריה:מצרים: אישים
קטגוריה:בוגרי אוניברסיטאות במצרים
קטגוריה:מצרים שנולדו ב-1932
קטגוריה:נפטרים ב-1980
סעיף 377

סעיף 377 (באנגלית: Section 377) של חוק העונשין של האימפריה הבריטית הפליל את כל המעשים המיניים שהם "נגד סדר הטבע". החוק שימש להעמדה לדין בקרב אנשים העוסקים ביחסי מין הומוסקסואליים. הסעיף שימש גם להפללת אנשים בעלי מגדר שלישי, למשל אפווינט במיאנמר.<ref name=":1"></ref><ref name=":2"></ref> הסעיף נשאר בתוקף במושבות לשעבר רבות, בעוד שאחרות ביטלו אותו.

== היסטוריה ==
אף על פי שסעיף 377 לא כלל במפורש את המילה הומוסקסואליות, היא שימשה לדין על פעילות מינית הומוסקסואלית ופעילויות מיניות אחרות, כדוגמת זואופיליה. הסעיף הוצג על ידי הרשויות של הראג' הבריטי ב-1860, והיא הפלילה את כל מה ברחבי המושבות הבריטיות השונות.<ref name=":0"></ref>

אף על פי שמרבית המושבות מאז קיבלו עצמאות מאז יישום סעיף 377, היא נותרה בחוקי העונשין של מלזיה, סינגפור, פקיסטן, בנגלדש, מיאנמר וג'מייקה.<ref name="elliott"></ref> סעיף 377 היה בחוק העונשין של הודו, עד להחלטת בית המשפט העליון של הודו ב-2018, שהוחלט כי תהיה אי-הפללה לגבי פעילות הומוסקסואלית פרטית.<ref></ref>

== הערות שוליים ==

קטגוריה:היסטוריה של המשפט
קטגוריה:האימפריה הבריטית
קטגוריה:להט"ב: חוק ומשפט
אולג בראנוב

גנרל לויטננט אולג אנטולייביץ' בראנוב (ברוסית: Оле́г Анато́льевич Бара́нов; נולד ב-16 במרץ 1969, פוטסדאם, גרמניה) הוא איש משטרה בכיר, מפקד משטרת העיר מוסקבה מאז 23 בספטמבר 2016.
== ביוגרפיה ==
אולג נולד ב-16 במרץ 1969 בפוטסדאם (ברפובליקה הדמוקרטית הגרמנית, מאז 1990 - גרמניה).<ref name="риа биография"></ref>

כבר בילדותו עברה המשפחה למוסקבה והוא החל את שירותו בגופי המשטרה בשנת 1989 כשוטר בתחנת המשטרה 173 במוסקבה. בשנת 1999 סיים את לימודיו במכון למשפטים של משרד הפנים הרוסי (כיום האוניברסיטה המוסקבאית של משרד הפנים של רוסיה).

משנת 2000 עד 2001 שימש כראש המחלק הרביעי בלשכת המבצעים והחקירות האזורית (במחוז האדמיניסטרטיבי הדרום-מזרחי) של המינהל האזורי המרכזי למאבק בפשע מאורגן שתחת המנהלת הראשית למאבק בפשע מאורגן של משרד הפנים<ref name="гу мвд"></ref>. בשנים 2001—2003 היה ראש המחלק השלישי במחלקה למאבק בפשע מאורגן של משטרת המחוז האדמיניסטרטיבי הדרום-מזרחי במוסקבה.

בשנת 2003 מונה לסגן ראש המחלקה למאבק בפשע מאורגן של משטרת המחוז האדמיניסטרטיבי הדרום-מזרחי וכראש יחידת האיתור המבצעית הראשונה. מאז 2004 היה ראש המחלקה למאבק בפשע מאורגן של משטרת המחוז האדמיניסטרטיבי הדרום-מזרחי. בשנת 2006 הועבר למנגנון המרכזי של משטרת העיר מוסקבה ומונה לסגן ראש המחלקה למאבק בפשע מאורגן וראש היחידה הראשונה לאיתור מבצעי. בשנת 2008 מונה לסגן ראש המחלקה לחקירה פלילית של משטרת מוסקבה.<ref></ref>

ב-6 במאי 2011, לאחר שעבר את המבחנים המחודשים במסגרת הרפורמה במשרד הפנים, הוענקה לבראנוב דרגת "קולונל המשטרה".<ref></ref> ביולי 2011 הוא עמד בראש המחלק הפלילי המוסקבאי ובכך קודם למעמד של חוקר בכיר. על פי צו נשיא הפדרציה הרוסית מיום 14 ביוני 2012, הוענקה לו דרגת "גנרל-מייג'ור המשטרה".<ref></ref> ב-10 באוגוסט 2012, הוא מונה לסגן מפקד משטרת העיר מוסקבה, בעוד אלכסנדר טרושקין מונה להחליפו כראש המחלק הפלילי במוסקבה.<ref name="коммерсантъ2"></ref>

ב-23 בספטמבר 2016, מונה בצו הנשיא הרוסי למפקד משטרת העיר מוסקבה במקומו של אנטולי יאקונין.<ref name="указ 23.09"></ref><ref></ref> ב-10 בנובמבר 2017, הוענקה לבראנוב דרגת של "גנרל-לויטננט המשטרה".
==קישורים חיצוניים==

== הערות שוליים ==

קטגוריה:שוטרים רוסים
קטגוריה:מוסקבה: אישים
קטגוריה:רוסים שנולדו ב-1969
צלאת אל קהל

צלאת אל קהל (נכתב גם: צלאת לקהל; בערבית: كنيس صلاة القهال) הוא בית כנסת בעיר מוגדור שבמרוקו.

==היסטוריה==
בניית בית הכנסת נשלמה לראשונה ב-1865, כשהוא נבנה מכספי הקהל במוגדור, ומכאן שמו "צלאת אל קהל" - בית הכנסת של הקהל. בית הכנסת נקרא גם בית הכנסת של העניים ושימש מקום לימוד לבני העניים. בית הכנסת שופץ בשנת 2017.

==גלריה==
<gallery mode="packed" heights="200px">
Slat Lkahal Mogador synagogue.jpg|שער בית הכנסת
Essaouira Jewish community.jpg|השער ממבט אל הרחוב
El Kahal, Essaouira (Morocco) (3438422869).jpg|המראה הישן של המקום
Synagogue Essaouira 02.JPG|המקום לקראת סיום שיפוצו
</gallery>

==לקריאה נוספת==
* ברית 17, עמודים 51 -52, "בתי הכנסת במוגדור (אצווירא ושליחי הציבור האחרונים שכיהנו בהם)", 1999

==קישורים חיצוניים==

מוגדור
קטגוריה:יהדות מוגדור
פיט גיינור

פיטר תומאס גיינור (באנגלית: Peter Thomas Gaynor; נולד ב-1958) הוא פקיד ממשל אמריקאי ולשעבר איש חיל הנחתים, שכיהן כמזכיר ביטחון המולדת של ארצות הברית בפועל, כמו גם כמנהל הסוכנות הפדרלית לניהול מצבי חירום (FEMA).

== ביוגרפיה ==
גיינור נולד בווריק שברוד איילנד, בשנת 1958. בשנים 1982–1984 למד במכללה הקהילתית של רוד איילנד, ולאחר מכן החל ללמוד לימודי תואר ראשון בהיסטוריה במכללת רוד איילנד בשנים 1984–1986. בעת שירותו הצבאי בחיל הנחתים של ארצות הברית, השלים ב-2001 לימודי תואר שני בביטחון לאומי ובלימודים אסטרטגיים במכללת המלחמה של הצי. בשנת 2013 היה למוסמך אוניברסיטה מטעם בית הספר של הצי ללימודים מתקדמים במסגרת תוכנית המנהיגים הביצועיים של צי ארצות הברית.

במשך 26 שנה שירת בחיל הנחתים, ופרש משירות פעיל בדרגת לוטננט קולונל. במהלך שירותו, היה קצין ההנהלה האחראי על אבטחת קמפ דייוויד, ובפיגועי 11 בספטמבר היה ראש התוכניות, המדיניות והמבצעים של מטות חיל הנחתים. כמו כן, הוא הוצב באל-אנבאר שבעיראק עם חיל המשולח הראשון של הנחתים, שם ריכז פעולות לחימה עבור כוחות נחתים רב-לאומיים. ממרץ 2008 ועד דצמבר 2014 היה גיינור מנהל הסוכנות לניהול מצבי חירום והמשרד לביטחון המולדת של עיריית פרובידנס.

מינואר 2015 עד אוקטובר 2018 היה גיינור מנהל הסוכנות לניהול מצבי חירום של מדינת רוד איילנד. במהלך אותה תקופה, הסוכנות הגיבה למספר אסונות טבע קטנים וגדולים, כולל אסון אחד שהוכרז כ"נשיאותי" ולפחות שבעה אסונות פדרליים פעילים שהיו קיימים תחת ניהולו. גיינור פיקח על מאמצי התגובה וההחלמה לסופות שלגים, שיטפונות, סופות טרופיות ומצבי חירום בבריאות הציבור.

ב-11 באוקטובר 2018 אישר הסנאט של ארצות הברית את מיוניו לסגן מנהל הסוכנות הפדרלית לניהול מצבי חירום. ב-8 במרץ 2019, כאשר מנהל הסוכנות ברוק לונג שב למגזר הפרטי, הפך גיינור למנהל הסוכנות בפועל. גיינור היה אחראי על מאמצי ההחלמה של הסוכנות לאסונות רבים, כולל שריפות היער בקליפורניה, התפרצויות טורנדו, סופות קשות, שיטפונות במערב התיכון ורעידות האדמה בפוארטו ריקו. ב-14 בינואר 2020 אישר הסנאט את מינויו של גיינור למנהל הסוכנות ברוב של 81 מול 8. כעבור יומיים הושבע לתפקידו.

ב-12 בינואר 2021 התפטר צ'אד וולף לאחר 14 חודשים כמזכיר ביטחון המולדת של ארצות הברית בפועל. גיינור מיד לאחר מכן החל לכהן כמזכיר המחלקה לביטחון המולדת בפועל. לאחר מספר ימים הוחלף על ידי דייוויד פקוסקה על ידי הנשיא החדש ג'ו ביידן.

== קישורים חיצוניים ==

* [https://www.fema.gov/profile/pete-gaynor ביוגרפיה רשמית], באתר הסוכנות הפדרלית לניהול מצבי חירום 

==הערות שוליים==

קטגוריה:קצינים וחוגרים בחיל הנחתים של ארצות הברית
קטגוריה:חברי הקבינט של ארצות הברית בממשל דונלד טראמפ
קטגוריה:מזכירי ביטחון המולדת של ארצות הברית
קטגוריה:בוגרי האוניברסיטה לביטחון לאומי
קטגוריה:נשיאות דונלד טראמפ: אישים
קטגוריה:רוד איילנד: אישים
קטגוריה:אמריקאים שנולדו ב-1958
בריאן ורנל

בריאן ורנל (באנגלית: Brian Vernel; נולד ב-29 בדצמבר 1990) הוא שחקן קולנוע וטלוויזיה סקוטי.

== ביוגרפיה ==
ורנל למד באקדמיה סנט מונגו<ref></ref> בברידג'טון לפני שלמד בקונסרבטוריון המלכותי של סקוטלנד (לשעבר האקדמיה המלכותית הסקוטית למוזיקה ודרמה) לאחר שלמד קורס יסודות באומנות באוניברסיטת גלאזגו.<ref></ref>

== קריירה ==
הוא שיחק את התפקיד של בלה-טיק בסרט מלחמת הכוכבים - פרק 7: הכוח מתעורר משנת 2015.<ref></ref> ובסדרת הטלוויזיה "הממלכה האחרונה" אתה אודה הצעיר ובסדרת הטלוויזיה "כנופיות לונדון".<ref> https://www.metro.co.uk/2020/04/29/gangs-london-full-cast-joe-cole-seen-12625916/amp/</ref> בשנת 2022 שיחק במיני סדרת הטלוויזיה סוסים איטיים.

== פילמוגרפיה ==
=== טלוויזיה ===
{| class="wikitable"
! שנה
! סדרה
! תפקיד
! הערות
|-
| 2011
| The Field of Blood
| דארן נייסמית'/ קווין מקורקהיל
| 3 פרקים
|-
| rowspan="2" | 2014
| טרף
| דייל לומקס
| 3 פרקים
|-
| גרנטצ'סטר
| טאם
| 3 פרקים
|-
| rowspan="2" | 2015
| כיסא פנוי
| סטיוארט "פאט" וול
| מיני סדרה
|-
| הממלכה האחרונה
| אודה הצעיר
| 7 פרקים
|-
| 2016
| הנעדר
| אדם גטריק הצעיר
| פרק 1
|-
| rowspan="2" | 2017
| דוקטור הו
| לושיוס
| פרק אחד
|-
| The Tunnel
| אנטון סטוקס
| 2 פרקים
|-
| 2018
| ארבעה ימים
| מייקי גוואנס
|
|-
| 2020
| כנופיות לונדון
| בילי וואלאס
|
|-
|2022
|סוסים איטיים 
|קרלי
|מיני-סדרה
|-
|
|}

=== קולנוע ===
{| class="wikitable"
! שנה
! כותרת
! תפקיד
|-
| 2014
| Let Us Prey
| קיסר סרגיסון
|-
| rowspan="2" | 2015
| Offender
| ג'ינגיס
|-
| מלחמת הכוכבים - פרק 7: הכוח מתעורר
| באלה-תיק
|-
| rowspan="2" | 2017
| דנקירק
|
|-
| הפרפר
| גיטו
|-
|2024
|Kill
|}

== תיאטרון ==
* השחף (2017) מגלם את קונסטנטין בתיאטרון ליריק (האמרסמית')<ref></ref>
* ברברים (2015) משחק את פול בתיאטרון יאנג ויק<ref></ref>
* הסטטיק (2012) משחק את ספארקי, אדינבורו - מועמד לשחקן הטוב ביותר לפרסי הבמה על מצוינות המשחק באדינבורו פרינג' פסטיבל<ref></ref>
* מקבת (2012) משחק מקבת' בקונסרבטוריון המלכותי בסקוטלנד<ref></ref>

==קישורים חיצוניים==

==הערות שוליים==

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בוגרי הקונסרבטוריון המלכותי של סקוטלנד
קטגוריה:בריטים שנולדו ב-1990
בית המשפט המחוזי בתל אביב

בית המשפט המחוזי בתל אביב הוא בית המשפט המחוזי של מחוז תל אביב. בית המשפט הוקם על ידי ממשלת המנדט, והמשיך לפעול עם הקמתה של מדינת ישראל. זהו הגדול מבין בתי המשפט המחוזיים בישראל. הנשיא הנוכחי של בית המשפט הוא השופט גלעד נויטל.

==היסטוריה==

עם הקמתו שכן בית המשפט המחוזי בתל אביב ברחוב יהודה הלוי. בשנת 1950 עבר לדרך יפו, לבניין שבתקופת המנדט שימש את הבולשת הבריטית ביפו. 

בשנת 1966 עבר בית המשפט המחוזי בתל אביב למבנה חדש שנבנה ברחוב ויצמן 1 בתל אביב. באוקטובר 2014 עבר בית המשפט להיכל המשפט תל אביב, שהוקם מצפון למבנה הקודם. 

עד לשנת 2008 שירת בית המשפט המחוזי בתל אביב גם את מחוז המרכז. בשנה זו הוקם בית המשפט המחוזי מרכז כבית המשפט המחוזי של מחוז המרכז.

==קישורים חיצוניים==

* [https://www.gov.il/he/departments/bureaus/district_courts_reception_of_the_public_tel_aviv בית המשפט המחוזי - תל אביב], באתר הרשות השופטת

==הערות שוליים==

*
קטגוריה:מחוז תל אביב
בית המשפט המחוזי בירושלים

בית המשפט המחוזי בירושלים הוא בית המשפט המחוזי של מחוז ירושלים. בית המשפט הוקם על ידי ממשלת המנדט, והמשיך לפעול עם הקמתה של מדינת ישראל.

לאחר מלחמת ששת הימים התמקם בית המשפט במבנה בית המשפט לערעורים הירדני, שישב ברחוב צלאח א-דין בירושלים המזרחית.

לפי לחוק יסוד: הממשלה, כתב אישום נגד ראש הממשלה יוגש בידי היועץ המשפטי לממשלה לבית המשפט המחוזי בירושלים.

הנשיא הנוכחי של בית המשפט הוא השופט משה סובל.

==משפטים בולטים==

בשנים 1954–1955 שפט נשיא בית המשפט המחוזי בירושלים, בנימין הלוי, במשפט "מדינת ישראל נגד מלכיאל גרינוולד", הידוע יותר כמשפט קסטנר. משפט דיבה זה הפך לבירור רחב יריעה של שואת יהודי הונגריה. בפסק-דינו, שזיכה את גרינוולד מרוב הסעיפים, כתב כי ישראל קסטנר "מכר את נפשו לשטן", משפט שעורר מחלוקת רבה. קסטנר נרצח יותר מאוחר, ובית-המשפט העליון הפך את החלטת השופט הלוי ברוב קולות (שלושה כנגד שניים).

משפט אייכמן
בשנת 1961 נערך בבית משפט זה, שלצורך המשפט ישב ב"בית העם" בירושלים, המשפט המפורסם בתולדות המדינה, שזכה להד עולמי, משפט אייכמן, שבו נגזר עונש מוות על הפושע הנאצי אדולף אייכמן.

בשנים 1987–1988 התנהל בבית המשפט, שלצורך המשפט ישב בבנייני האומה, משפטו של איוואן דמיאניוק שהואשם בהיותו תליין במחנה ההשמדה טרבלינקה שבסיומו הורשע ונידון למוות. בשנת 1993 הוא זוכה מחמת הספק בערעור בבית המשפט העליון.

בשנת 2009 החל בבית משפט זה משפטו של אהוד אולמרט, ראש ממשלת ישראל לשעבר, באשמת קבלת דבר במרמה בנסיבות מחמירות, לקיחת שוחד, מרמה, הפרת אמונים ורישום כוזב במסמכי תאגיד. שבסופו הורשע בקבלת דבר במרמה בנסיבות מחמירות, ובמרמה והפרת אמונים, ונגזר עליו עונש של 8 חודשי מאסר וקנס בסך 100,000 ש"ח.

בשנת 2020 החל בבית משפט זה משפט נתניהו - משפטם של ראש ממשלת ישראל, בנימין נתניהו, ארנון מוזס ואיריס ושאול אלוביץ'.

==נשיאים==
{| class="wikitable"
|-
!שם !! תקופת נשיאות
|-
| בנימין הלוי || יולי 1948 – מאי 1963
|-
| צבי עלי בקר || 1963 – 1974
|-
| בן ציון שרשבסקי || 1974 – 1975
|-
| פליקס לנדא || 1976 – 1980
|-
| ? || ?
|-
| ורדימוס זיילר || נובמבר 1989 – אוגוסט 2003
|-
| יעקב צמח || אוגוסט 2003 – יולי 2005
|-
| מוסיה ארד || יולי 2005 – יוני 2013
|-
| דוד חשין || נובמבר 2012 – דצמבר 2015
|-
| אהרון פרקש || ינואר 2016 – ינואר 2023
|-
|משה סובל
|פברואר 2023 - מכהן
|}

==קישורים חיצוניים==
* [https://www.gov.il/he/departments/bureaus/district_courts_reception_of_the_public_jerusalem בית המשפט המחוזי - ירושלים], באתר הרשות השופטת
* 

==הערות שוליים==

*
קטגוריה:מחוז ירושלים
בית המשפט המחוזי מרכז

בית המשפט המחוזי מרכז הוא בית המשפט המחוזי של מחוז המרכז בישראל. בית המשפט הוקם בשנת 2007, והוא הצעיר בבתי המשפט המחוזיים בישראל. נשיאת בית המשפט הנוכחית היא השופטת רות לורך.

==היסטוריה==
בית המשפט המחוזי מרכז במשכנו הזמני בפתח תקווה
בית המשפט המחוזי בתל אביב טיפל גם בעניינים המשפטיים של מחוז המרכז. במרץ 2007 החליט שר המשפטים, דניאל פרידמן, על הקמת בית המשפט המחוזי של מחוז מרכז. סגנית נשיא בית המשפט המחוזי תל אביב, הילה גרסטל, התבקשה במאי 2007, על ידי פרידמן, על דעת נשיאת בית המשפט העליון דורית ביניש, להקים את בית המשפט המחוזי מרכז ולכהן כנשיאתו הראשונה. בית המשפט המחוזי מרכז החל לפעול בספטמבר 2007 בפתח תקווה, תוך שגרסטל עורכת בעצמה את מיון והכשרת עובדיו. בשנת 2008 הוחלט שבית המשפט ישכון בלוד, ובספטמבר 2012 עבר בית המשפט למשכנו הקבוע בלוד.

{| class="wikitable"
|+ נשיאי בית המשפט
|-
! שם הנשיא/ה !! תחילת מינוי בפועל !! תחילת מינוי !! סיום מינוי
|-
| הילה גרסטל || || יולי 2007 || מרץ 2014
|-
| אברהם טל || || אפריל 2014 || יוני 2019
|-
| רות לורך || ספטמבר 2018 || יוני 2019 || מכהנת
|}

==קישורים חיצוניים==
* [https://www.gov.il/he/departments/bureaus/district_courts_reception_of_the_public_lod בית המשפט המחוזי - מרכז לוד], באתר הרשות השופטת

==הערות שוליים==

*
קטגוריה:מחוז המרכז
בית המשפט המחוזי בחיפה

בית המשפט המחוזי בחיפה הוא בית המשפט המחוזי של מחוז חיפה. בית המשפט הוקם על ידי ממשלת המנדט, והמשיך לפעול עם הקמתה של מדינת ישראל. הנשיא הנוכחי של בית המשפט הוא השופט רון שפירא. 

בנוסף לפונקציות המשותפות לכל בתי המשפט המחוזיים, בית המשפט המחוזי בחיפה כולל שתי פונקציות ייחודיות, שבהן הוא פועל כבית דין ארצי: בית הדין לענייני מים ובית משפט לימאות.

בשנת 2003 עבר בית המשפט המחוזי בחיפה, יחד עם יתר בתי המשפט שפעלו בחיפה, להיכל המשפט חיפה.

==קישורים חיצוניים==

* [https://www.gov.il/he/departments/bureaus/district_courts_reception_of_the_public_haifa בית המשפט המחוזי - חיפה], באתר הרשות השופטת

==הערות שוליים==

*
קטגוריה:מחוז חיפה
בית המשפט המחוזי בנצרת

בית המשפט המחוזי בנצרת הוא בית המשפט המחוזי של מחוז הצפון בישראל. בית המשפט שוכן בנוף הגליל (שנקראה בעבר נצרת עילית). נשיאת בית המשפט הנוכחית היא השופטת אסתר הלמן נוסבוים.

==היסטוריה==

בינואר 1949 נעשה ניסיון ראשון לפתוח בית משפט מחוזי בנצרת, שהייתה בירת הגליל בימי המנדט הבריטי. טקס פתיחת בית המשפט התקיים בינואר 1949 וכשופט בפועל שימש השופט שמש. אולם פעילות בית המשפט המחוזי בנצרת לא התמידה.

בתחילת 1955, לאור עודף בשופטים בבית המשפט המחוזי בתל אביב, נמצאה הזדמנות נוספת לפתוח את בית המשפט המחוזי בנצרת. השופט שלום קסאן הועבר לבית המשפט המחוזי בחיפה תוך העלאתו לדרגת נשיא בית המשפט המחוזי בנצרת, שפעל כסניף של בית המשפט המחוזי בחיפה. למרות הכוונה למנות שופטים נוספים, בית המשפט הופעל רק בתיקים של דן יחיד, ולאחר זמן מה נסגר. מדי פעם מסרו דוברים רשמיים שפתיחת בית משפט מחוזי נמצאת בדיונים ובית המשפט הוקם לבסוף בסוף שנת 1968. באופן זמני שוכן בית המשפט במבנה של בית ספר. כיהנו בו השופטים יוסף בהלול, י. מרגלית ומוחמד נימר אל-הווארי.

בשנת 1999 נחנך היכל המשפט בנצרת, משכנם של בית משפט השלום ובית המשפט המחוזי בעיר. את הבניין תכננו האדריכלים שולמית נדלר, שמואל ביקסון ומשה גיל, מבכירי האדריכלים שפעלו בישראל במחצית השנייה של המאה העשרים.

משפט בולט שנערך בבית המשפט המחוזי בנצרת הוא משפטו של רומן זדורוב, שנאשם ברצח תאיר ראדה. המשפט נערך בשנים 2007—2010, וזדורוב הורשע בו ברצח. במרץ 2013, בצעד נדיר, הורה בית המשפט העליון למחוזי לעיין בראיות ולשקול מחדש את משמעותן. בפברואר 2014 דחו שופטי בית המשפט המחוזי בנצרת את טענות ההגנה, ובכך הרשיעו שנית את זדורוב ברצח תאיר ראדה. במאי 2021 פסק המשנה לנשיאת בית המשפט העליון, חנן מלצר, כי ייערך לזדורוב משפט חוזר, ובהמשך אותה שנה החל המשפט החוזר בבית המשפט המחוזי בנצרת. במרץ 2023 זיכה בית המשפט את זדורוב ברוב דעות מחמת הספק מאשמת רצח תאיר ראדה.

<gallery>
6CourtNazareth.jpg|רחבת הכניסה בחזית היכל המשפט
1CourtNazaret2.jpg|עבודות זכוכית אמנותיות שיצר עמי לוי ברחבת הכניסה להיכל המשפט
1CourtNazaret3.jpg|מבואת הכניסה
4CourtNazareth.jpg|הספרייה המשפטית
</gallery>

==קישורים חיצוניים==

* [https://www.gov.il/he/departments/bureaus/district_courts_reception_of_the_public_nazareth_illit בית המשפט המחוזי - נצרת], באתר הרשות השופטת
* מיכאל יעקובסון: [https://michaelarch.wordpress.com/2023/11/09/%d7%a1%d7%99%d7%91%d7%95%d7%91-%d7%91%d7%94%d7%99%d7%9b%d7%9c-%d7%94%d7%9e%d7%a9%d7%a4%d7%98-%d7%91%d7%a0%d7%a6%d7%a8%d7%aa-%d7%91%d7%aa%d7%9b%d7%a0%d7%95%d7%9f-%d7%a0%d7%93%d7%9c%d7%a8-%d7%91%d7%99/ סיבוב בהיכל המשפט בנצרת בתכנון האדריכלים נדלר-ביקסון-גיל], באתר 'חלון אחורי', 9 בנובמבר 2023.

==הערות שוליים==

*
קטגוריה:מחוז הצפון
בית המשפט המחוזי בבאר שבע

בית המשפט המחוזי בבאר שבע הוא בית המשפט המחוזי של מחוז הדרום. בית המשפט שוכן בבניין "היכל המשפט" שבמרכז האזרחי בבאר שבע. מאז יוני 2024 הנשיא בפועל של בית המשפט הוא השופט בני שגיא.

==היסטוריה==
בתחילת 1954 הוחלט על הקמת בית משפט מחוזי בבאר שבע בנשיאות השופט בנימין הלוי. טקס פתיחה חגיגי של בית המשפט התקיים בתחילת אפריל 1954, אולם בית המשפט לא התמיד בפעילותו.

בסוף 1960 נחנך מבנה חדש לבית המשפט בבאר שבע ובו שני אולמות דיונים לבית המשפט המחוזי ולקראת סוף 1961 הוחלט על הקמת בית משפט מחוזי בבאר שבע, בנשיאות השופט שלמה אלקיים, שיפעל כסניף של בית המשפט המחוזי בירושלים. במרץ 1962 התפרסם שהשופט אלקיים יגיע לעיתים לאשקלון.

בראשית 1963 הוחלט להקים את בית המשפט המחוזי בבאר שבע כבית משפט עצמאי, לאור ריבוי התיקים בבית המשפט המחוזי בירושלים המגיעים מבאר שבע. בית המשפט המחוזי בבאר שבע נפתח רשמית בינואר 1965.

== היכל המשפט ==

היכל המשפט באר שבע הוא המבנה המאכלס את בית המשפט. שטחו של המבנה כ-50,000 מ"ר, וצורתו במבט על כצורת ספר פתוח. המבנה תוכנן על ידי ברחנא אדריכלים ונפתח בשנת 2000. הכניסה להיכל היא ממדרחוב התקווה.

==קישורים חיצוניים==
* 
* [https://www.gov.il/he/departments/bureaus/district_courts_reception_of_the_public_beer_sheva בית המשפט המחוזי - באר שבע], באתר הרשות השופטת
* [http://barchana.com/היכל-המשפט,-באר-שבע היכל המשפט, באר שבע], באתר ברחנא אדריכלים ובוני ערים

==הערות שוליים==

*
קטגוריה:מחוז הדרום
MOSE

תצלום אוויר משנת 2012 של מפרץ לידו ושל אתרי העבודה בהם הוקם MOSE
שיטפונות אקווה אלטה בפיאצה סן מרקו. אירוע שכיח יותר ויותר שגורם נזק ניכר והביא את הרשויות לתמוך בפרויקטים כמו MOSE]]
MOSE (באיטלקית: MOdulo Sperimentale Elettromeccanico, Experimental Electromechanical Module, ראשי תיבות של "מודול אלקטרו-מכני נסיוני") הוא פרויקט עתיר תקציב שנועד להגן על ונציה, איטליה, ועל הלגונה הוונציאנית מהצפות. הוא החל לפעול בשנת 2021 ומאז הוא מופעל באופן תדיר למניעת הצפות בעיר. 

== תיאור הפרויקט ==
שמו של הפרויקט מרמז על קריעת ים סוף, שכן Mosè באיטלקית הוא משה. 

זוהי מערכת משולבת הבנויה משורות של 78 שערים ניידים המותקנים על מפרצי הלידו, מאלמוקו וקיוג'ה. בשגרה הם מלאים מים, אולם כשיש חשש להצפה המים מתרוקנים מהם, והם מתמלאים באוויר ומתרוממים מעל גובה פני הים, וכך מונעים את ההצפה ומבודדים את הלגונה הוונציאנית זמנית מן הים האדריאטי במהלך גאות אקווה אלטה. 

יחד עם אמצעים אחרים, כמו חיזוק חופי, העלאת גבעות רציפות, וסלילת הלגונה ושיפורה, MOSE נועד להגן על ונציה והלגונה מעליית מפלס המים של עד 3 מטרים.

ה"קונסורציו ונציה נואובה" אחראי על העבודה מטעם משרד התשתיות והתחבורה - רשות המים בוונציה. הבנייה החלה בו-זמנית בשנת 2003.<ref></ref> ב-10 ביולי 2020, המבחן המלא הראשון הושלם בהצלחה, ולאחר עיכובים מרובים, חריגות בעלויות ושערוריות שונות נוספות שהביאו לכך שהפרויקט התעכב מעבר למועד הסיום ב-2018.<ref></ref> 

ב-3 באוקטובר 2020, ה-MOSE הופעל לראשונה בעת אירוע גאות, ומנע הצפה של חלקים נמוכים בעיר (ובמיוחד פיאצה סן מרקו).<ref></ref> ההערכות בעת בנייתו היו שיהיה צורך להפעילו בממוצע כחמש פעמים בשנה, אולם עד אפריל 2023 הוא הופעל כבר 49 פעמים<ref></ref>. 
מפת הלגונה הוונציאנית

==קישורים חיצוניים==

* 

== הערות שוליים ==

קטגוריה:איטליה: מדע וטכנולוגיה
קטגוריה:הידרולוגיה
קטגוריה:ונציה: גאוגרפיה
קטגוריה:ונציה: מבנים
קטגוריה:מגה-פרויקטים
ג'ון וייטהד

ג'ון הנרי קונסטנטין וייטהד (באנגלית: John Henry Constantine Whitehead; 11 בנובמבר 1904, צ'נאי (הודו) - 8 במאי 1960, פרינסטון) הוא מתמטיקאי בריטי ממייסדי תורת ההומוטופיה.
== ביוגרפיה ==
ג'ון וייטהד נולד להנרי וייטהד, בישוף מדרס שבהודו הבריטית. למד באיטון קולג' והמשיך בבייליול קולג' באוקספורד. לאחר סיום האוניברסיטה עבד וייטהד מספר שנים בבורסה לניירות ערך ובשנת 1929 החל לעבוד על הדוקטורט באוניברסיטת פרינסטון. בהיותו בפרינסטון למד אצל סולומון ליפשיץ.

לאחר קבלת תואר שלישי, חזר לאנגליה ובשנת 1933 החל ללמד באוניברסיטת אוקספורד.

במהלך מלחמת העולם השנייה ג'ון וייטהד עבד על חקר ביצועים בתחום לחימה עם הצוללות גרמניות ובהמשך הצטרף לצוות של בלצ'לי פארק בקבוצה של מקס ניומן.

בשנים 1947-1960 ג'ון וייטהד היה פרופסור למתמטיקה באוניברסיטת אוקספורד. בשנים 1953-1955 הוא היה הנשיא של איגוד המתמטיקאים של לונדון.

הלך לעולמו בשנת 1960 במהלך ביקור באוניברסיטת פרינסטון.

פרס וייטהד מוענק לזכרו החל משנת 1979.

ג'ון וייטהד היה בין מייסדי תורת ההומוטופיה. הוא חקר תחום של מרחב CW. בשנת 1946 השתמש לראשונה במונח מודול מוצלב. הוא ביצע מספר עבודות בתחום טופולוגיה דיפרנציאלית והגדיר את בעיית וייטהד.

==ספריו==
* J. H. C. Whitehead, On incidence matrices, nuclei and homotopy types, Ann. of Math. (2) 42 (1941), 1197–1239.
* J. H. C. Whitehead, Combinatorial homotopy. I., Bull. Amer. Math. Soc. 55 (1949), 213–245
* J. H. C. Whitehead, Combinatorial homotopy. II., Bull. Amer. Math. Soc. 55 (1949), 453–496
* J. H. C. Whitehead, A certain exact sequence, Ann. of Math. (2) 52 (1950), 51–110
* J. H. C. Whitehead, Simple homotopy types, Amer. J. Math. 72 (1950), 1–57.
* Saunders MacLane, J. H. C. Whitehead, On the 3-type of a complex, Proc. Natl. Acad. Sci. USA 36 (1950), 41–48.

==קישורים חיצוניים==

* 

קטגוריה:מתמטיקאים בריטים
קטגוריה:סגל אוניברסיטת אוקספורד
קטגוריה:בוגרי אוניברסיטת אוקספורד
קטגוריה:בוגרי אוניברסיטת פרינסטון
קטגוריה:סגל בלצ'לי פארק
קטגוריה:עמיתי החברה המלכותית
קטגוריה:בריטים שנולדו ב-1904
קטגוריה:בריטים שנפטרו ב-1960
יחסי אוזבקיסטן–בלארוס

יחסי אוזבקיסטן–בלארוס הם היחסים הדפלומטיים שבין אוזבקיסטן לבלארוס. היחסים הדיפלומטיים נוצרו ב-21 בינואר 1993. שגרירות בלארוס בטשקנט נפתחה בפברואר 1994. לאוזבקיסטן יש שגרירות במינסק.

== ביקורים רמי דרג ==
נשיא בלארוס, אלכסנדר לוקשנקו, הגיע לביקורים רשמיים באוזבקיסטן בדצמבר 1994 ובספטמבר 2018. לדברי מנהל הקמפיין לשעבר אלכסנדר פדוטה, לוקשנקו בביקור הקודם התבקש על ידי ראש העיר קוזים טוליאגנוב באמצעותו לאפשר להפסיק את הופעתן של נשים צעירות בבגדים מסורתיים. וציין כי "הנשים קפאו בתלבושותיהן", אליהן שהה לוקשנקו עוד 15 דקות, שלטענת פדוטה הציג את "האכזריות" של מנהיג בלארוס. ביקורו של לוקשנקו בשנת 2018 היה הראשון מזה 24 שנה, שנערך בין התאריכים 13–14 בספטמבר אותה שנה.

נשיא אוזבקיסטן אסלאם קרימוב ביקר במינסק באוקטובר 2014. יורשו שבקט מירזייאיב ביקר גם במינסק ב-1 באוגוסט 2019.

== שיתוף פעולה צבאי ==
במרץ 2018 חתמו האקדמיה לכוחות המזוינים של אוזבקיסטן והמכון הצבאי-טכני של המשמר הלאומי של אוזבקיסטן על מזכר שיתוף פעולה עם האקדמיה הצבאית של בלארוס. באותו חודש ביקר שר הביטחון של בלארוס אנדריי רבקוב באוזבקיסטן, והביע נכונות לתקן ולבצע מודרניזציה של כלי רכב משוריינים וכלי טיס אוזבקים.

בספטמבר 2018 נסעו אנשי שירות של הכוחות המיוחדים של משרד ההגנה של אוזבקיסטן לבלארוס כדי להשתתף בתחרויות בין כוחות מיוחדים זרים אחרים במתחם אימונים שנמצא בכפר מרינה גורקה.

== הערות שוליים ==
אשטון סנדרס

אשטון דוראנד סנדרס (באנגלית: Ashton Durrand Sanders; נולד ב-24 באוקטובר 1995)<ref></ref> הוא שחקן קולנוע וטלוויזיה אמריקאי, התפרסם בשל תפקידו כשיירון המתבגר בסרט זוכה פרס אוסקר "אור ירח".

== ראשית חייו ==
סנדרס נולד בקרסון, קליפורניה. הוא למד בבית הספר התיכון גרנד ארטס במרכז העיר לוס אנג'לס. הוא סיים את לימודיו בשנת 2013. הוא החל ללמוד לתואר ראשון בחוג לתיאטרון של אוניברסיטת דה פול,<ref></ref> אך פרש טרם סיום הלימודים כדי להתמקד במשחק.

== קריירה ==
סנדרס ערך את הופעת הבכורה שלו בסרט הקולנוע "The Retrieval" בבימויו של כריס אסקה.<ref></ref> הסרט הוקרן בבכורה עולמית בפסטיבל South by Southwest ב־11 במרץ 2013.<ref></ref> הוא יצא במהדורה מוגבלת ב־2 באפריל 2014 על ידי אולפני וארייאנס.<ref></ref><ref></ref>

בשנת 2015 היה לסנדרס תפקיד קטן בסרט "היישר מקומפטון".<ref></ref> בשנת 2016 הוא הופיע בפרק בסדרת הרשת The Skinny".<ref></ref>

באותה שנה הופיע סנדרס בסרט הדרמה "אור ירח" שביים בארי ג'נקינס.<ref></ref> הסרט הוקרן בבכורה עולמית ב־2 בספטמבר 2016.<ref></ref><ref></ref> הסרט "אור הירח" זכה לשבחי הביקורת וכן זכה במספר פרסים, כולל פרס גלובוס הזהב לסרט הטוב ביותר - דרמה.<ref></ref> הסרט זכה גם בשלושה פרסי אוסקר לסרט הטוב ביותר, לתסריט המעובד הטוב ביותר ולשחקן המשנה הטוב ביותר עבור מהרשלה עלי.<ref></ref> תפקידו של סנדרס בסרט זכה לשבחים מצד המבקרים;<ref></ref> בנג'מין לי מהגרדיאן כינה את הופעתו "עצומה".<ref></ref>

סנדרס כיכב בסרט "נקודת שוויון 2", סרט ההמשך לסרט הפעולה המצליח "נקודת שוויון", עם דנזל וושינגטון.<ref></ref> בשנת 2019 כיכב סנדרס בסרט מותחן המדע הבדיוני של רופרט וויאט, מדינה שבויה", לצד ג'ון גודמן וורה פרמיגה.<ref></ref> הוא גם שיחק בתפקיד הראשי בסרט "בן הארץ".

בשנת 2021 פורסם כי סנדרס יגלם את דמותו של הזמר האמריקאי בובי בראון בסרט הקולנוע "ויטני – I Wanna Dance with Somebody".

==פילמוגרפיה==
===קולנוע===
{| class="wikitable sortable"
! שנה
! סרט
! תפקיד
! class="unsortable" | הערות
|-
| 2013
| The Retrival
| וויל
|
|-
| 2015
| היישר מקומפטון
| ילד
|
|-
| 2016
| אור הירח
|שיירון
|
|-
| rowspan="2" | 2018
| נקודת שוויון 2
| מיילס וויטקר
|
|-
|נשים מתות מהלכות
|טרוי
|
|-
| rowspan="2" | 2019
| בן הארץ
| תומאס
|
|-
| מדינה שבויה
| גבריאל דראמונד
|
|-
| 2020
| לאחר מעשה
| ג'הקור
|
|-
| 2021
| יהודה איש קריות והמשיח השחור
| ג'ימי פאלמר
|
|-
|2022
|ויטני – I Wanna Dance with Somebody
|בובי בראון
|
|}

=== טלוויזיה ===
{| class="wikitable"
! שנה
! סדרה
! תפקיד
! הערות
|-
| 2016
| The Skinny
| טיילר
| סדרת רשת; פרק: "Squad"
|-
| 2019 - הווה
| וו טאנג קלאן: סאגה אמריקאית
| ריזה
| תפקיד ראשי (2 עונות); 20 פרקים
|-
|2022
|The Proud Family: Louder and Prouder
|כרים עבדול-ג'באר בראון
|דיבוב; פרק: “When You Wish Upon a Roker”
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:פורבס 30Under30
קטגוריה:אמריקאים שנולדו ב-1995